Nariadenie Komisie (ES) č. 2384/2002
z 30. decembra 2002,
ktorým sa mení a dopĺňa nariadenie (EHS) č. 2837/93 o podrobných pravidlách uplatňovania nariadenia Rady (EHS) č. 2019/93 so zreteľom na udržiavanie olivových hájov v tradičných oblastiach pestovania olív
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2019/93 z 19. júla 1993, ktorým sa zavádzajú zvláštne opatrenia pre menšie ostrovy v Egejskom mori o určitých poľnohospodárskych produktoch [1], naposledy zmenené a doplnené nariadením (ES) č. 442/2002 [2], a najmä na jeho článok 11 ods. 2,
keďže:
(1) Nariadenie Komisie (EHS) č. 2837/93 [3], naposledy zmenené a doplnené nariadením (ES) č. 2813/94 [4] o podmienkach na poskytnutie paušálnej pomoci za hektár, na udržiavanie olivových hájov v tradičných oblastiach pestovania olív na menších ostrovoch v Egejskom mori.
(2) Existujú dôvody na pridanie do kritérií oprávnenia stanovené v článku 1 nariadenia (EHS) č. 2837/93 podmienku, ktorá je v súlade s článkom 24 ods. 1 nariadenia Komisie (ES) č. 2366/98 z 30. októbra 1998 o podrobných pravidlách uplatňovania systému výrobnej pomoci na olivový olej pre hospodárske roky 1998/99, 1999/2000, 2000/01, 2001/02, 2002/03 a 2003/04 [5], naposledy zmeneného a doplneného nariadením (ES) č. 1249/2002 [6], ktoré zavádza minimálnu veľkosť olivových plôch, ktoré môžu byť kvalifikované pre pomoc na výrobu olivového oleja.
(3) Nariadenie (EHS) č. 2837/93 sa preto musí zmeniť a doplniť.
(4) Opatrenia stanovené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Nasledujúci bod sa vkladá do článku 1 nariadenia (EHS) č. 2837/93:
"e) ktoré majú minimálnu veľkosť, ako je ustanovené v druhom pododseku článku 24 ods. 1 nariadenia Komisie (ES) č. 2366/98 [7]."
Článok 2
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 30. decembra 2002